Die dief wat jou passie in die bed kom steel | Netwerk24
Daar is 'n olifant in die vertrek – meer spesifiek die slaapkamer. Hy wurm homself skelmpies in, demp al wat 'n libido is en saai amok in selfs die gelukkigste verhoudings. Dis juis daarom dat vaginismus vinnig, en met mening, uit jou slaapkamer geskop moet word.
Dis nie maklik vir ons om oor seksuele gesondheid te gesels nie – selfs met ons familie en hartsvriendinne. Soms voel ons ons is te oningelig, of is boonop net te skaam om die intieme onderwerp te opper. 'n Mens praat mos nie uit die slaapkamer nie, of hoe?
Isabel Deist, 'n Pretoriase fisioterapeut met 'n spesiale belangstelling in pelviese pyn en disfunksie, sê vroue het ook nie altyd die nodige woordeskat om oor hul seksuele en pelviese gesondheid te praat nie.